  Майя Бывальцева Котькуд ар толсур пумын Башкириысь Татышлы ёросысь удмуртъёс нюлэскын кызэз чеберъяло но Выл ар шулдыръяськонъёс радъяло. Туэ ужрад 23-тӥ толсуре Уразгильды гуртын ортчоз. Со сярысь Ижкаре «Удмурт нылкышно кенеш» огазеяськонлэн 25 ар тырмонэзлы сӥзем форуме вуылыкузы журналистъёслы вераз Выль Татышлыысь Историяя но лулчеберетъя удмурт центрысь валтӥсь ӧнерчи Ирина Самигулова. Бадӟымесь, бадӟымесь котёлъёсын пӧзьтӥськом ӝук, отын ик сиськиськом, со ӝукмес сииськом, асьмелэсь пӧръёсмес нуиськом. И туж шулдыр со милям ортче прямо нюлэс пушкын. Отын ик гурезь туж бадӟым лэсьтӥськом Ирина Самигулова, Выль Татышлыысь Историяя но лулчеберетъя удмурт центрысь валтӥсь ӧнерчиШулдыръяськонэ мынӥсьёс йӧспӧртэм дӥськут дӥсяны тыршо, котькуд гуртлэн делегациез пичи возьматонъёс дася – кырӟан, эктон, кылбур яке серемес веран. Тодэ вайытом, «Удмурт нылкышно кенеш» огазеяськонлэн 25 ар тырмонэзлы сӥзем форум Ижкарын 18-тӥ толсуре ортчиз.  Тегъёс: Лулчеберет Башкирия удмуртъёс шутэтскон Выльар  